Italiya chempionatining 11-turida «Milan» o‘z maydonida «Yuventus»ni qabul qildi. Muxlislar murosasiz kurashlarga boy o‘yin guvohi bo‘lishdi. O‘yin taqdirini Gonsalo Iguainning shaxsiy mahorati hal qildi. Argentinalikning ikkita goli «Yuventus»ga bu o‘yindagi g‘alabani tortiq qildi. Bu natijadan so‘ng, «Yuventus» 28 ochko bilan peshqadam «Napoli»ga yetib oldi. Ammo neapolliklar 11-tur o‘yinini ertaga o‘tkazadi. «Milan» 16 ochko bilan 8-o‘rinda qoldi. Italiya chempionati, 11-tur Milan – Yuventus 0:2 (0:1) 28 oktabr, «Juzeppe Meatstsa (San-Siro)» stadioni  Gollar: 0:1 – 23 Iguain, 0:2 – 63 Iguain.  Milan – Donnarumma, Romanoli, Rodriges, Abate (Lokatelli, 61), Sapata, Chalxanoglu (Andre Silva, 77), Kessie, Borini, Bigliya (Antonelli, 61), Suso, Kalinich.  Yuventus – Buffon, Kellini, Rugani, Lixtshtayner (Bardzali, 65), Asamoa (Aleks Sandro, 71), Kuadrado, Xedira (Matyuidi, 81), Pyanich, Manjukich, Dibala, Iguain.  Ogohlantirish: Kessie (32).